Espen Eckbo

**Espen Andersen Eckbo** (født 1973) er en norsk komiker, skuespiller, manusforfatter og programskaper som er kjent for sine mange rollefigurer på TV. Han var en av skaperne bak komiserien ''Nissene på låven'', hvor han i tillegg spiller to av karakterene. Den mest kjente av hans karakterer er Asbjørn Brekke som senere fikk to egne serier; *[[Asbjørn Brekke-show]]* og *[[Asbjørns julekalender]]* 

## Liv og virke
Eckbo er født i Oslo. Han har ingen skuespillerutdannelse, men har studert juss ved Universitetet i Oslo. Han avbrøt studiene etter to år for å satse på en karriere som komiker.

Han har skapt og medvirket i flere populære humorprogrammer på TV. Fra 1996 til 1999 lagde han sammen med Henrik Elvestad en rekke innslag til talkshowene *[[Mandagsklubben]]* og *[[I kveld med Thomas Giertsen]]*, begge på TVNorge. I 2001 skapte han, sammen med Kristian Ødegård, publikumssuksessen *[[Nissene på låven]]*. Han spiller også to av rollene i serien og videreførte dem begge i de to oppfølgerne: ''Nissene over skog og hei'' (2011) og ''Nissene i bingen'' (2021). 

Han er også kjent for sceneshowet *[[Team Eckbo]]*, som han fremførte sammen med Atle Antonsen, Harald Eia og Bård Tufte Johansen i 2006.

I 2008 skapte han og spilte i komiserien *[[Tett på tre]]* på TV 2. For denne vant han kategorien "beste manus drama" under fagprisutdelingen for Gullruten 2009. Fra 2012 til 2013 var han fiktiv programleder i humorserien *[[Asbjørn Brekke-show]]* på TVNorge. I 2015, samt 2023 og 2024, var han fiktiv programleder i *[[Asbjørns julekalender]]*. Nye sesonger kom i 2023 og 2024.

Eckbo jobber i TV-produksjonsselskapet Seefood TV, som han eier sammen med Ødegård.

### Ulykke
I januar 2016 alvorlig skadet i en bilulykke i Nord-Italia, ikke langt fra byen Bolzano. Ulykken skjedde i en tunnel, da en bil fra motsatt kjørefelt frontkolliderte med bilen Eckbo og to andre nordmenn satt i. Eckbo ble alvorlig skadd og hastekjørt til sykehus med brukket rygg. Også den kvinnelige sjåføren i motsatt bil ble alvorlig skadd.

## TV-oversikt
* 1996, 1998&ndash;1999: *[[Mandagsklubben]]*
* 1999: *[[I kveld med Thomas Giertsen]]*
* 2001: *[[Nissene på låven]]*
* 2003: *[[Tonight med Timothy Dahle]]*
* 2004 – 2009: *[[TV 2-nøttene]]*
* 2005: *[[Rikets røst]]*
* 2006: *Det beste av Espen Eckbo* (en DVD på tre timer som inneholder høydepunkter fra hans første 10 år på TV. Klipp fra bl.a *[[Mandagsklubben]]*, *[[I kveld med Thomas Giertsen]]*, *[[Rikets Røst]]*, *[[Tonight med Timothy Dahle]]* og *[[TV 2-nøttene]]*)
* 2008: *[[Tett på tre]]*
* 2011: *[[Nissene over skog og hei]]*
* 2012: *[[Asbjørn Brekke-show]]*
* 2014: ''Klovn til kaffen''
* 2015, 2023–2024: *[[Asbjørns julekalender]]*
* 2018: ''Det kunne vært verre''
* 2021: *[[Nissene i bingen]]*
* 2022: *[[Kongen befaler (TV-program)|Kongen befaler]]*

## Film
* 2000: *[[Get Ready to Be Boyzvoiced]]* (flere roller)
* 2001: *Guggen - Du store gauda* (animert kortfilm) (stemme)
* 2003: *[[Kvinnen i mitt liv]]* (sjåfør ved begravelsesbyrå)
* 2005: *[[Robotene]]* (animasjonsfilm) (stemme)
* 2008: *[[Det var en gang et eventyr]]* (liten birolle)

## Rollefigurer (utvalg)
* **Asbjørn Brekke**: En 56 år gammel mann som bor på Abildsø. Han er hjemmeværende og arbeidsledig og favorittingen hans er appelsiner med nelliker. Hans hus er barndomshjemmet. Han er naiv og alltid glad. Han klarer ikke å uttale bokstaven «R» og bruker derfor bokstaven «J» i stedet. Han er svært glad i å ta flere glass rødvin om dagen. Hans eneste forpliktelse er å besøke sin mor Ranveig Brekke på gamlehjem en gang om dagen. Han var med første gang i realityshowet *«Nissene på låven»* i år 2001. Hans mor sovnet stille inn høsten 2011. Eckbo har spilt Asbjørn Brekke ved en rekke anledninger siden *Nissene på låven*, bl.a. i  *[[TV2-nøttene]]* (2004-2009). Asbjørn Brekke var også med i Nissene over skog og hei i 2011, og vant 1 million kroner på julaften etter at han spilte filipine mot Bent (Atle Antonsen).
* **Rhino Thue**: En mann som er 48 år og kommer fra Ås, men flyttet til Rodeløkka i Oslo. Han har jobbet som nattevakt på Statoil så han kan gjøre det han liker best om dagen: Spille musikk. Han er vokalist i bandet Gestapo Sportverein. Bandet har brent to CD-er. Han har aldri smakt alkohol, noe han føler han aldri har hatt behov for. Han foretrekker å drikke Villa Champagne i stedet for alkohol på fester. Hans personlige ting er en bok som heter: Worst case survival handbook. Han er sint og paranoid og tar alt personlig, og er spesielt følsom overfor ting som han tror handler om at han er skallet. Hans livsmotto er «Du er min fiende inntil det motsatte er bevist, og den bevisbyrden, den ligger på deg». Rhino var med i realityshowet «Nissene på låven» i år 2001. Rhino jobber som budbilsjåfør, og er for tiden engasjert i et soloprosjekt som heter Angstmaskinen. Han ble vegetarianer i 2005 fordi han ikke liker konsistensen av kjøtt (noe som vises at han tar av skinken på pizzaen), men å være vegetarianer er mindre bryderi enn flest folk tror. Hvis det var grillkveld, måtte han nøye seg med hamburgerbrød og ketchup. Han var også med i Nissene over skog og hei i 2011.
* **Ernst-Øyvind Tvedt**: En 33 år gammel mann som bor sammen med kjæresten sin Jeanette og sønnen Silas. Han jobber i en videoutleiebutikk som er kjent for sin mangel på penner og dårlig hyllesystem. Han har høyt blodtrykk, det høyeste blodtrykket som er målt hos en 27-åring. Derfor prøver han å trene regelmessig sammen med kjæresten, men det har blitt litt verre etter en ulykke der han falt ned fra verandaen. Han var med i Nissene over skog og hei i 2011. I desember 2020 offentliggjorde Eckbo at han hadde skrinlagt rollefiguren Ernst-Øyvind Tvedt for godt.
* **Andreas Brochner**: Tannlege fra Konnerud utenfor Drammen. Har en datter som heter Agnethe. Begge var med i Nissene over skog og hei i 2011.
* **Ove Hoff**: 15 år gammel skoleelev og TV-reporter.
***Trond Evensen**: Kronisk ja-mann og deltidspappa til åtte barn med syv forskjellige mødre. Hans liv har blitt en kabal som aldri går opp, men Trond er ikke typen som lar seg knekke av daglige dobbelbookinger. Karakteren ble introdusert i TVNorge serien Mellom bakkar og berg i 2015. ''Det kunne vært verre'' er en serie fra 2018 som er basert på denne karakteren.

* Omtrent fem forskjellige rollefigurer i komedien «Get ready to be Boyzvoiced».

## Referanser


## Eksterne lenker
* 
* Fanside fra 2000